stanford-oval/wikipedia huggingface dataset:
ספורט ברומא העתיקה
הספורט הרומי בימי אוגוסטוס > הורדוס והפעילות הגופנית > משחקי קיסריה

מפעלו הגדול, הספורטיבי של הורדוס, השני במניין, התקפל במשחקי קיסריה, אשר נחוגו לרגל חנוכת העיר. כמעט באופן זהה למשחקי ירושלים התכנו אף משחקי קיסריה בשם "קיסריאה" (לכבוד אוגוסטוס). אף הם נחוגו כל ארבע שנים (לפחות ברמת התכנון). אף בקיסריה הוקמו מתקנים מפוארים ואדירים בתחום הספורט. גם בקיסריה נשמר המתכון היווני הקלסי המשולש של תחרויות מוזיקליות, גימנסטיות ורכיבתיות. אף לקיסריה הוזמנו טובי הספורטאים, אלא שבשונה ממשחקי ירושלים הרשה לעצמו הורדוס לחרוג מהחשש לפגיעה ברגשות היהודים וקיים באמפיתיאטרון (בקירקוס) שבנה מופעי קרבות בין גלדיאטורים מקצוענים.
במשחקי קיסריה הנהיג הורדוס חידוש ותקדים במובנים "עולמיים", בכך שחילק פרסים אף לספורטאים שהתברגו במקום השני והשלישי, וזאת מטעמים פרגמטיים של משיכת ספורטאים מפורסמים לתחרויות.
בקיסריה, בשונה מירושלים, שרדו כמעט כל המתקנים ההירודיאניים: התיאטרון, שרידי אמפיתיאטרון (צפונית לתיאטרון) והיפודרום (מזרחית לתיאטרון) ובו שרידי אובליסק שהתנשא לגובה של 10.5 מ' ועמודי הסיבוב מאבן גרניט שהיתמרו לגובה של 2.35 מ', כמעט בבחינת מכלול אחד קרוב.
משחקי קיסריה נחוגו לראשונה בשנת 12 לפנה"ס, והם זכו לדברי שבח והלל רבים מבית הקיסרות הרומית.
משחקי תחרות נוספים נערכו כנראה גם בערים אחרות שבנה הורדוס, כמו בסבאסטי (שומרון). ביריחו נחשפו שרידים מעניינים של בריכת שחיה, שהייתה חלק אינטגרלי מארמון החורף של הורדוס במקום, וכן מכלול מעניין ודי חדשני של היפודרום מלבני ותיאטרון.
הספורט הרומי בימי אוגוסטוס > הורדוס והפעילות הגופנית > תחיית המשחקים האולימפיים

הורדוס שיווה לעצמו דימוי של נדיב ענק, מה שזכה לתואר של האידיאל ההלניסטי, ולא בכדי הוא משתבח על ידי בית הקיסרות הרומי בנוסח של "תחום שלטונו קטן מנדיבות/גדלות הרוח ("מגאלופסיכיה") הטבועה בו". במסגרת זו הוא מקים גימנסיונים, היינו בתי חינוך ספורטיביים ומועדוני ספורט ממותקנים היטב, בטריפוליס, בדמשק ובעכו. בצידון ובצור בנה תיאטראות "ובערים אחרות תיקן משרות קבועות לראשי הגימנסיונים ונתן להם את אורחותיהם שנה-שנה, ודרש מהם, כאשר עשה ליושבי האי קוס, שלא יחדלו הפרסים (פרסי התחרויות) כל הימים" (יוסף בן מתתיהו, מלחמות היהודים, א' כ"א י"א).
הורדוס החליט להפוך את רעיון תחיית המשחקים האולימפיים לגולת הכותרת של נדיבותו בתחום התרבותי-ספורטיבי, בנוסף למניעים אחרים, פרגמטיים יותר כמו השתלבות במדיניות האימפריאלית הרומית והטיית לב אוגוסטוס בכיוון הרצוי במשא-ומתן אודות מינוי יורשו, שעתיד היה הורדוס לנהל ברומא מיד לאחר חידוש המשחקים האולימפיים.
מצב המשחקים האולימפיים באותה תקופה היה בכי רע. משברים כספיים-כלכליים הביאו לקיטוע שלשלת עריכת המשחקים, והורדוס הזרים לפרויקט השיקום והתחייה כספים רבים. באופן זה נמשכו המשחקים האולימפיים ואף נערכו ברוב הדר ופאר. בתמורה סמלית זכה הורדוס לתואר "אגונוטט", שמשמעו – עורך משחקים קבוע, או, בהשאלה מודרנית – נשיא כבוד של המשחקים. הפרויקט הנידון התנהל בשנת 8 לפנה"ס.
הספורט הרומי בימי אוגוסטוס > הורדוס והפעילות הגופנית > ימי הורדוס אנטיפאס ואגריפס

את ההתלהבות הספורטיבית, הכוללת רבדים פוליטיים, סוציו-כלכליים ותרבותיים, היטיב הורדוס להנחיל לבניו אחריו. מבין יורשיו הזדקרה דמותו של הורדוס אנטיפאס (4 לפנה"ס – 39 לספ'), שקיבל תחת ידו את השלטון על הגליל ועבר הירדן היהודי במינוי רומי.
אנטיפאס בנה מחדש את העיר ציפורי כבירת הגליל, ושרידי תיאטרון שנחשפו בה מעידים על קיום תחרויות ומופעים מוזיקליים ומימיים במקום.
בין השנים 17 ל-22 לספ' בנה אנטיפאס עיר נוספת בשם טבריה על-שם הקיסר טיבריוס כמרכז כלכלי חשוב. טבריה נבנתה במתכונת של עיר פוליס לכל דבר, ובין המבנים שהקים בה אנו מוצאים סטדיון שנבנה מחות לעיר בסמוך לכנרת ושהכיל בין 15 ל-20 אלף צופים. הקהל לא ישב על מושבי אבן אלא על מיגבהות קרקע שנתמכו בחומת אבן חיצונית. אנטיפאס הקים בעיר תיאטרון, וכשישה ק"מ צפונית לטבריה, ביישוב מגדל (טריכאי) נבנה היפודרום בעל תכולת צופים רבה.
נכדו של הורדוס, מרקוס יוליוס אגריפס, המשיך במסורת המשפחתית, התרבותית-ספורטיבית. אגריפס ערך משחקים בקיסריה, שייתכן ונמשכו ברציפות כל ארבע שנים מימי סבו הורדוס. אגריפס תרם לעיר בריטוס שבפרוניקיה הסורית תיאטרון מפואר ואמפיתיאטרון מרשים.
על מידת התנופה הספורטיבית ביהודה והמודעות החיובית כלפיה שתרמו להן הורדוס ומשפחתו נלמד מטקסט מעניין במשנה המגולל בפנינו תחרות ספורטיבית בין כוהנים במקדש, כשהזוכה התכבד במצוות תרומת המזבח.
לחם ושעשועים > שעשועי הדם

האירוע השני שריתק במיוחד את הקהל הרומי, והשנוי במחלוקת באשר לאופיו הספורטיבי, היה תחרות הלודרים ("לודר" משמעו – שחקן, משעשע), או כפי שנקראו גם גלדיאטורים ("גלדיאטור" משמעו אוחז חרב). מקורה בפולחן קרבן-אדם שהומר בתצוגת דו-קרב לחיים-ולמוות. אף נוהג זה ירשה רומא הקדומה משבט האטרוסקים ששלט עליה.
שעשועי-דם אלה פרחו במיוחד בתקופת הקיסרות כחלק אינטגרלי מנוהג "לחם ושעשועים" (Panem Et Circensem) והתקיימו במתקן אמפיתיאטרלי אליפטי שבמרכזו נפרשה זירה חולית בשם Arena המוקפת מכל עבריה מדרגות כיציעי צופים. עד לימי יוליוס קיסר נהגו יזמי השעשועים להקים בפורום הרומי גדר כלונסאות נייד, ומשנת 53 לפנה"ס (ואולי 52) צורפו שני תיאטראות רחבים, עשויים עץ, בעלי ציר משותף (במה כפולה), וכך נולד לו אמפיתיאטרון של קבע.
בימי אוגוסטוס (29 לפנה"ס) הפך זה למבנה של קבע עשוי אבן ובשל פסלו הענק של קולוסוס, שניצב למרגלותיו, זכה בכינוי "קולוסיאום". מתקן אימתני זה נבנה מגושי אבן קשה שנחצבו ליד נהר טיבר והוסעו לרומא בכביש רחב, שנסלל במיוחד למטרה זו.
צורתו של האמפיתיאטרון הייתה אליפטית. היקפו היה 527 מטרים וקטריו נמתחו לאורך 188 מטרים ו-158 מטרים. קירותיו, בני ארבע קומות התנשאו לגובה של 57 מטרים, ושלוש הראשונות נבנו כנדבכים של מעברים מקומרים המעוטרים בפסלים ונבדלו זה מזה בסגנון עמודיהן וכותרותיהן (דורי, יוני וקורינתי). גיוון זה יצר דינמיות חווייתית. מעל לכל חלון עליון נתקעו שלושה זיזים, שעליהם נסמכו בסיסי תרנים, אליהם נקשרו רצועות של יריעות-סוכך ענקיות. הללו הצלו על לוחמי הזירה ועל קהל הצופים מפני להט קרני השמש.
הזירה, שקטריה היו 54 מטרים ו-86 מטרים הוקפה בגדר ברזל (שבכה) שהגנה על הצופים מפני חיות הטרף. החיות שוכנו במחילות שמתחת לפני הזירה, שרצפת העץ שלה כוסתה בחול, והועלו אליה בעזרת מנופים מסורגים, כשדלתות רצפתה נפתחו.
הגלדיאטורים, על-פי-רוב שבויי מלחמה שהתאמנו בבתי ספר מיוחדים ללודרים, נלחמו, זה מול זה, בכלי הנשק המסורתיים שהיו מקובלים עליהם בארצות מולדתם, כגון קלשון ורשת, כידון ומגן, מקל חבטה בעל ראש כדורי המחורץ שיניים ועוד. ערב הקרב היו הלודרים אוכלים ארוחה משותפת ולמחרת הוסעו אל ה"קולוסיאום" במרכבות.
במהלך הקרב השתתף הקהל בזעקות ובצעקות, תוך שהוא נחלק לשני מחנות. כל מחנה הזדהה עם אחד הלוחמים ועודד אותו בתשואות. במקרה שבו הוכרע הקרב אך המפסיד עדיין לא הומת באופן סופי, חרץ הקהל לעיתים את דינו של אחד היריבים, ובתנועה מוסכמת: אגודל נישא כלפי מעלה פירושו מתן חיים ואגודל מהופך כלפי מטה מסמל מוות.
כדי להוסיף עניין ומתח לאירועים הנידונים ועל מנת לגוון, עד כמה שאפשר, את תצוגת ה"לחם ושעשועים", הוקם לפרקים מתקן מיוחד שבעזרתו הציפו את הזירה והפכוה לבריכה גדולה. שם נערכו קרבות ים בין לודרים החותרים בסירות, בינם לבין טורפי מים או בין חיות ים לבין עצמן. לעיתים יצרו אווירה של ג'ונגל בזירה בעזרת צמחייה סבוכה, שם ניהלו גלדיאטורים "מסעי ציד" נגד חיות טורפות.
לחם ושעשועים > ענפי ספורט נפוצים בחברה הרומאית

בחברה הרומית הכללית נפוצו מספר ענפי ספורט, להלן שתי דוגמאות:
תרבות גופנית וספורט בתקופת המשנה והתלמוד > מאפיינים מיוחדים

בתקופת המשנה והתלמוד, מחורבן הבית השני ועד קץ הנשיאות (מאה חמישית לספ'), נרשמו עדויות רבות יחסית ומגוונות ביחס לפעילות הגופנית בשטחי הפרובינקיה הרומית של יהודה. מקדמי התופעה היו אלה: א. מגמת עיור חסרת תקדים, כשהערים נבנו במתכונת פוליס, ומתוך כך הפעילו חינוך גופני ופעילויות ספורטיביות, ואלו השפיעו על האוכלוסייה היהודית; ב. במקביל מתרבה האוכלוסייה הלא יהודית, הרומית הלניסטית, שתרמה אף היא לתפוצת הפעילות הספורטיבית; ג. חלה קרבה לעולם הרומי מתוך השלמה פרגמטית עם המציאות שלאחר החורבן, וחלק אינטגרלי מנירמול היחסים הדו-צדדיים היה גם מעורבות גופנית; ד. התקופה מתאפיינת בהתפתחות כלכלית, כשבין השלכותיה אנו מוצאים מגמת אריסטוקרטיזציה, וזו הקרינה על היחשפות לפעילות גופנית; ה. ההנהגה היהודית הסנהדראית הייתה יותר עממית, פרושית מן הסתם, שהייתה מוכנה מטעמים פרגמטיים להוציא תחת ידה שורה של הקלות בכל הנוגע לאימוץ מינהגים תרבותיים וחברתיים הלניים ורומיים, ושבכללם תופס הספורט מקום ראוי.
אין מדובר על מהפך דרמטי בהקבלה לתקופה שקדמה לחורבן, אלא שספרות חז"ל שנפוצה לאחר החורבן עסקה יותר בענייני דיומא מאשר בנושאים פוליטיים ומדיניים בכלל, כפי שמילאו את חיבוריו של יוסף בן מתתיהו והיא מאפשרת לנו מתוך כך לקרוע חלון רחב אל תוך חיי היומיום של היהודי בן התקופה הנידונה.
תרבות גופנית וספורט בתקופת המשנה והתלמוד > ענפי ספורט רווחים

כמקובל בתרבות ההלנית וההלניסטית אף ההיאבקות תפשה מקום חשוב, יחסית, בעולם הספורטיבי של היהודים. ספרות חז"ל מעידה על מינוחים מיוחדים הלקוחים מעולם זה ובתעתיק יווני ואף על מנהגים מקובלים על המתאבקים כגון "אפיקטוזין", שעניינו הקאה מעושה. מכלל האיסור של חז"ל לעסוק בענף זה בשבת ניתן ללמוד שאכן עסקו בו, ובשבתות. הספרות המדרשית רוויה באליגוריות הלקוחות מעולם ההיאבקות, שרק מביני דבר, מצפייה או מהתעסקות ממש, יכלו לפענח אותן.
התוספתא אוסרת על הריצה כהתעמלות בשבת, ללמדנו על כי רצו בשבת, ונכונה להתפשר על הליכה וטיול, שזה בבחינת חידוש מעניין בהתחשב בענפים המקובלים בעולם הקדום. התלמוד הבבלי יותר מרומז על תחרות ריצה ארוכה בין אצנים לסוסים.
הימצאותן של בריכות שחיה במרחצאות הרומיות הנפוצות חשף את החברה היהודית לחשיבות הקניית השחיה, ועד למידה כזו שרבי עקיבא מדגיש כי בין החובות המוטלות על האב כלפי בניו נמצא את לימוד השחיה. ספרות חז"ל מעידה באופן מעניין על תחרויות עממיות של קפיצות והתזות בתוך בריכות שחיה ומקורות מים בכלל, ואף מזהירות את ההורים מפני סיכון ילדיהם בהקפצות אקרובטיות אל תוך המים. באחד המקורות נרמז אף סגנון שחיה בנוסח של "העושה ציפור במים", ונזכר כפר אגון, כמרכז של קיום תחרויות.
חז"ל, בהשפעה הלניסטית ברורה, שבחו והללו את העיסוי הגופני, ואף קבעו כי "סיכה בשבת תענוג".
ענף מעניין היה המשחק בכדור, שהיו לו כללים שונים, ללמדנו על אופני משחק שונים, כשהמקובל היה חבטת כדור אל עבר הכותל/הקיר בשבת. חכמים הזהירו מפני נפילת הכדור מרשות היחיד לרשות הרבים והחשש מפני טלטולו, ללמדנו שהמשחק עצמו לא נתקל בהתנגדות עקרונית, וזאת למעט העדות הקצת סתומה כי מעוז טור מלכא של המורד בן כוסבא חרב "מפני שהיו משחקין בכדור בשבת".
נסיים בעדות היסטורית מפי אב הכנסייה היירונימוס, בפירושו לספר זכריה בשנת 400 לספ' בקירוב, על כי במושבות יהודה נוהגים צעירים יהודים להתאמן בהרמת משאות בדמות אבנים כבדות. חלקם מצליח להרים את האבן עד הברכיים, חלקם – עד הכתפיים ואחרים אף מעל לראשם.
לגיונרים רומאים בחימוש מלא (שיחזור)
הקולוסאום ברומא, מרכז ספורט רומי
אוגוסטוס
מבט מפנים הקולוסיאום לבמת המופעים (משוחזרת בצידה הקרוב)
בקבוקון עליו נראה גלדיאטור רוכן על יריבו במהלך הקרב
מייקי מדיסון

| --- | --- |

 לידה:  25 במרץ 1999 (בת 25) לוס אנג'לס, ארצות הברית 
 שם במה:  Mikey Madison 
 שם לידה:  Mikaela Madison Rosberg 
 מדינה:  ארצות הברית 
 תקופת הפעילות:  מ-2013 
 עיסוק:  שחקנית קולנוע
 פרסים והוקרה:  פרס אוסקר לשחקנית הטובה ביותר (2 במרץ 2025)  פרס באפט"א לשחקנית הטובה ביותר (16 בפברואר 2025) 
 פרופיל ב-IMDb
 
מייקי מדיסון (באנגלית: Mikey Madison; נולדה ב-25 במרץ 1999) היא שחקנית אמריקאית.
זוכת פרס האוסקר לשחקנית הטובה ביותר על תפקידה בסרט "אנורה" (2024).
התפרסמה בשל תפקידה בתור מקס פוקס בסדרה הקומית "דברים טובים יותר" (2016–2022) של רשת FX. ידועה גם בזכות תפקידיה בתור סוזן אטקינס בסרטו של קוונטין טרנטינו "היו זמנים בהוליווד" (2019), ובתור אמבר פרימן בסרט "צעקה" (2022).
ביוגרפיה

מדיסון נולדה בשם מיכאלה מדיסון רוסברג למשפחה יהודית בלוס אנג'לס, קליפורניה. שני הוריה פסיכולוגים. יש לה ארבעה אחים, מתוכם אחד תאום. מדיסון עסקה ברכיבה תחרותית על סוסים. ניסתה כוחה במשחק לראשונה ב-2013 לאחר שאחותה התחתנה עם תסריטאי קולנוע.
קריירה

מדיסון החלה את קריירת המשחק שלה בסרטים קצרים. היא שיחקה בסרט "פרישה", "תיבת פאני" וגם הסרט "נועד לגדולה".
בשנת 2015 שיחקה מדיסון בסרט העלילתי הראשון שלה "ליזה ליזה, השמיים אפורים".
בשנת 2016 החלה לככב בתור מקס פוקס בסדרת הקומדיה "דברים טובים יותר", כאשר חודשה לעונה חמישית ואחרונה בשנת 2022.
מ-2017 עד 2018 שיחקה מדיסון בתפקיד אורח בסדרת קומדיית אפלה של רשת Bravo – "מתחזים", ב-2018 הופיעה בסרטי הדרמה "מפלצת" ו"נוסטלגיה". היא זכתה להכרה נוספת על תפקידה בתור סוזן "סיידי" אטקינס, בסרטו של קוונטין טרנטינו – "היו זמנים בהוליווד".
מדיסון גם דיבבה דמות בשם קנדי בסרט "משפחת אדמס" שיצא לאקרנים ב-2019.
בספטמבר 2020, לוהקה מדיסון לתפקיד אמבר פרימן בסרט "צעקה", שבוים על ידי מאט בטינלי-אולפין וטיילר ג'ילט. הסרט יצא לאקרנים ב-14 בינואר 2022.
באפריל 2022 לוהקה מדיסון לתפקיד במיני-סדרת הטלוויזיה "האישה באגם".
ב-2025 זכתה בפרס האוסקר לשחקנית הטובה ביותר על תפקידה בסרט "אנורה".
פילמוגרפיה > קולנוע

| שנה | סרט | תפקיד |
| --- | --- | --- |
| 2015 | Liza, Liza, Skies Are Grey | ליזה |
| 2018 | מפלצת (אנ') | אלכסנדרה פלויד |
| 2018 | נוסטלגיה (אנ') | קטלין |
| 2019 | היו זמנים בהוליווד | סוזן אטקינס |
| 2019 | משפחת אדמס | קנדי |
| 2021 | It Takes Three | קאט ווקר |
| 2022 | צעקה | אמבר פרימן |
| 2023 | All Souls | ריבר |
2024: אנורה
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016–2022 | דברים טובים יותר | מקס פוקס | תפקיד ראשי (5 עונות); 52 פרקים |
| 2017–2018 | מתחזים | ניקי / מאדי הצעירה | 2 פרקים |
| 2024 | האישה באגם | ג'ודית ויינשטיין | 7 פרקים |
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2025 | השחקנית הטובה ביותר בסרט - מוזיקלי או קומדיה | אנורה | מועמדות |  |
| פרס איגוד המבקרים האמריקני | 2025 | השחקנית הטובה ביותר | אנורה |  מקום שני |  |
| פרס אוסקר לשחקנית הטובה ביותר | 2024 | השחקנית הטובה ביותר | אנורה | זכייה |  |
| פרס איגוד מבקרי הקולנוע של לוס אנג'לס | 2024 | ההופעה הראשית הטובה ביותר | אנורה | זכייה |  |
| פרס גות'הם | 2024 | ההופעה הראשית הטובה ביותר | אנורה | מועמדות |  |
| פרס סטלייט | 2025 | השחקנית הטובה ביותר בסרט קולנוע - קומדיה או מוזיקלי | אנורה | מועמדות |  |
A Way Out

| --- | --- |

כרזת המשחק
 כללי
 תאריך הוצאה:  Microsoft Windows, פלייסטיישן 4, אקסבוקס One 23 במרץ 2018
 סוגה:  קואופרטיבי פעולה-הרפתקאות
 מספר שחקנים:  2
 פיתוח:  Hazelight Studios (אנ')
 הוצאה לאור:  Electronic Arts
 ארץ מקור:  שוודיה שוודיה
 שפות:  אנגלית
 דרישות תוכנה
 מנוע משחק:  Unreal Engine 4 (אנ')
 מצבי משחק:  משחק וידאו קואופרטיבי
 פלטפורמות:  Microsoft Windows פלייסטיישן 4 אקסבוקס One
 
 www.ea.com/games/a-way-out
A Way Out (בתרגום חופשי לעברית: דרך החוצה) הוא משחק פעולה-הרפתקאות קואופרטיבי משנת 2018, שפותח על ידי "Hazelight Studios" (אנ') והופץ על ידי "Electronic Arts". יצא למערכת הפעלה "Microsoft Windows" ולקונסולות פלייסטיישן 4 ואקסבוקס One ב-23 במרץ 2018.
המשחק עוקב אחר וינסנט מוראטי ולאונרד "ליאו" קארוסו שחוברים יחדיו למסע של בריחה מהכלא ונקמה בראש ארגון פשיעה. בעודם חותרים להגשמת מטרותיהם עליהם לשתף פעולה ולהתמודד ביחד עם תנאי השטח, אויבים ובעיות מגוונות שצריך לפתור.
זכה בשנת 2019 בפרס המשחק מרובה משתתפים הטוב ביותר בטקס פרסי הבאפט"א ה-15 למשחקי וידאו (אנ').
משחקיות

המשחק תוכנן כמשחק וידאו קואופרטיבי במסך מפוצל (אנ') כך שיש לשחק בו עם שחקן אחר דרך המחשב/הקונסולה המקומית או באמצעות שרת מקוון. על מנת לשחק, די בכך שרק אחד משני השחקנים רכש את המשחק או את הגישה אליו באמצעות מנוי גיימינג, הואיל והמשחק כולל אופציית "Friend's Pass" (בתרגום חופשי לעברית: "מעבר חופשי לחבר"), במסגרתה הבעלים של המשחק יכול להזמין חבר לשחק עימו בחינם.
כל אחד מהשחקנים שולט בוינסנט או ליאו ויכול לבצע פעולות שמאפשרות לו לשתף פעולה עם השחקן השני בעודם חוקרים סביבות שונות, מתמודדים עם בעיות ומדי פעם מחויבים לבחור ביחד האם לאמץ את הגישה של וינסנט או של ליאו לעשיית דברים.
לאורך הדרך השחקנים נדרשים ליישם מכניקות משחק (אנ') שונות ומגוונות על מנת לקדם את העלילה. למשל באחד מאזורי המשחק, הממוקם באגם, וינסנט נדרש להכות במים על מנת להבריח דגים לכיוונו של ליאו שאוחז בחנית מאולתרת על מנת לתופסם.
לאורך המסע המשותף השחקנים יכולים גם לבחור להתחרות זה בזה במסגרת מיני-משחקונים (אנ') שפזורים בשטח ומעשירים את חוויית המשחק, אך אינם נדרשים לקידום העלילה.
שחקנים ודמויות

| שחקן | דמות | הערה | פרופיל IMDb |
| --- | --- | --- | --- |
| פארס פארס / Fares Fares (אנ') | לאונרד "ליאו" קארוסו | דמות בשליטת השחקן |  |
| אריק קרוג / Eric Krogh | וינסנט מוראטי | דמות בשליטת השחקן |  |
| רוברט דוידה / Robert Davide | הארווי | פושע |  |
| ג'וליה רגנרסון / Julia Ragnarsson | אמלי | טייסת |  |
| אנדריאה דק / Andrea Deck (אנ') | לינדה | אשתו של ליאו |  |
| ג'סיקה קלמד / Jessica Calmhede | קרול | אשתו של וינסנט |  |
קבלה וביקורות

| ציוני מבקרים> גוף מבקר | ציוני מבקרים> ציון |
| --- | --- |
IGN: 8.3/10
GameSpot: 6/10
PC Gamer (אנ'): 64/100
Game Informer (אנ'): 7/10
+GamesRadar (אנ'): 4.5/5
אתר: ציון ממוצע בפלטפורמה
Metacritic: ווינדוס: 78/100 פלייסטיישן 4: 78/100 אקסבוקס One‏: 79/100
לפי אתר הביקורות Metacritic, המשחק קיבל ביקורות חיוביות רבות מהמבקרים לצד ביקורות פושרות. גרסת הפלייסטיישן 4 קיבלה ממוצע משוקלל של 78 מתוך 100 על סמך 66 ביקורות (מתוך סל הביקורות, 15 מהן העניקו למשחק ציון של 9/10 ומעלה), גרסת האקסבוקס One קיבלה 79 מתוך 100 על סמך 26 ביקורות (מתוך סל הביקורות, 8 מהן העניקו למשחק ציון של 9/10), וגרסת ה-Windows קיבלה 78 מתוך 100 על סמך 17 ביקורות (מתוך סל הביקורות, 5 מהן העניקו למשחק ציון של 9/10 ומעלה).
סטיבן טיילבי ואלכס סטינטון מהאתר "Push Square" העניקו למשחק ציון של 7 מתוך 10 לאחר ששיחקו בו יחדיו. סטיבן כתב: ”בכל הנוגע לחוויה של שיתוף פעולה זה בהחלט מנסה לדחוף דברים לכיוון ייחודי. אני לא זוכר שאי פעם שיחקתי משחק המונע על ידי סיפור שהיה כה ממוקד בכך שהשחקנים ישתפו פעולה כדי לקדם את הסיפור. זה היה כמו סרט חבר'ה משלנו”.
במרץ 2025 התפרסם שהמשחק מכר 11 מיליון עותקים.
ראו גם

It Takes Two
Split Fiction
הערות שוליים

↑  A Way Out Release dates. Releases. Retrieved February 3, 2025
1 2  Stephen Tailby and Alex Stinton (March 26, 2018). A Way Out Review. Push Square. Retrieved February 4, 2025
↑  Brittany Vincent (April 4, 2019). All 2019 BAFTA Games Awards winners. Shacknews. Retrieved February 4, 2025
↑  Play A Way Out with a Friend, Even if They Don’t Own the Game. Electronic Arts. Retrieved February 4, 2025
↑   A Way Out Review, סרטון בערוץ "IGN", באתר יוטיוב (אורך: 4:38)
↑  Fares Fares. IMDb. Retrieved February 14, 2025
↑  Eric Krogh. IMDb. Retrieved February 14, 2025
↑  Robert Davide. IMDb. Retrieved February 14, 2025
↑  Julia Ragnarsson. IMDb. Retrieved February 14, 2025
↑  Andrea Deck. IMDb. Retrieved February 14, 2025
↑  Jessica Calmhede. IMDb. Retrieved February 14, 2025
↑  Ryan McCaffrey (March 22, 2018). A Way Out Review. IGN. Retrieved March 15, 2025
↑  Oscar Dayus (March 23, 2018). A Way Out Review: You Can't Have One Without The Other. GameSpot. Retrieved March 15, 2025
↑  Chris Schilling (March 23, 2018). A Way Out review. PC Gamer. Retrieved March 15, 2025
↑  Matthew Kato (March 22, 2018). A Way Out A Not-Always-Dynamic Duo. Game Informer. Retrieved March 15, 2025
↑  Sam Loveridge (March 22, 2021). A Way Out review: “Elevates co-op gaming in a way nothing has before”. GamesRadar+. Retrieved March 15, 2025
1 2  A Way Out PC Critic Reviews, Metacritic
1 2  A Way Out PlayStation 4 Critic Reviews, Metacritic
1 2  A Way Out Xbox One Critic Reviews, Metacritic
↑  Gene Park (March 6, 2025). ‘Split Fiction’ is a dazzling leader in the revival of two-player gaming. The Washington Post. Retrieved March 8, 2025
קטע משחקיות שמדגים את שיתוף הפעולה הדרוש בין השחקנים; מימין דמותו של ליאו ומשמאל דמותו של וינסנט – השחקנים נדרשים לפעול יחדיו בצורה זהירה על מנת לטפס על קיר.
קשר אפיני

בגאומטריה דיפרנציאלית, קשר אפיני הוא יוצר אינפיניטסימלי של הזזה מקבילה.
הזזה מקבילה, שדות מקבילים, וקשר אפיני

ביריעה דיפרנציאלית אין דרך קנונית לזהות מרחבים משיקים בנקודות שונות. כדי לזהות את המרחבים המשיקים בכל זאת משתמשים בהזזה מקבילה, שהיא העתקה שמתאימה לכל עקום  \gamma :[0,1]\rightarrow M איזומורפיזם  P_{\gamma (0)\rightarrow \gamma (1)} בין המרחבים המשיקים  T_{\gamma (0)}M ו- T_{\gamma (1)}M. על יריעה מממד חיובי יש אינסוף העתקות מקבילות.
בהינתן הזזה מקבילה  P, עקום  \gamma , ושדה וקטורי  X, אומרים ש- X מקביל לאורך  \gamma  אם  X_{\gamma (t)} הוא ההזזה המקבילה של  X_{\gamma (0)} לאורך  \gamma . תנאי שקול הוא שהפונקציה  t\mapsto P_{\gamma (t)\rightarrow \gamma (0)}(X_{\gamma (t)}) קבועה.
במקרה הכללי, הנגזרת של הפונקציה  t\mapsto P_{\gamma (t)\rightarrow \gamma (0)}(X_{\gamma (t)}) ב-0 היא מדד לכמה השדה הווקטורי איננו מקביל. נגזרת זו תלויה רק ב- X ובווקטור המשיק  {\dot {\gamma }}(0) וערכה מסומן ב- \nabla _{{\dot {\gamma }}(0)}X. ההעתקה  (v,X)\mapsto \nabla _{v}X היא הקשר האפיני שמתאים להזזה  P. הקשר וההזזה המקבילה קובעים זה את זו.
הגדרה פורמלית

קשר אפיני הוא העתקה ביליניארית  (X,Y)\mapsto \nabla _{X}Y שלוקחת שני שדות וקטורים ומחזירה שדה וקטורי כך שלכל פונקציה חלקה  f מתקיימות התכונות הבאות:
\nabla _{fX}Y=f\nabla _{X}Y.
\nabla _{X}(fY)=X(f)\cdot Y+f\nabla _{X}Y.
סימני כריסטופל

מקומית, כאשר עובדים עם קורדינטות מקומיות  x_{1},\ldots ,x_{n}, השדות הווקטוריים  \partial _{i}:={\frac {\partial }{\partial x_{i}}} מוגדרים, ולכל  i,j אפשר לכתוב
\nabla _{\partial _{i}}\partial _{j}=\sum _{k}\Gamma _{i,j}^{k}\partial _{k}
כאשר  \Gamma _{i,j}^{k} הן פונקציות חלקות. הפונקציות  \Gamma _{i,j}^{k} נקראות סימני כריסטופל של הקשר.
גבריאל סוטו

| --- | --- |

 לידה:  17 באפריל 1975 (בן 49) מקסיקו סיטי, המדינות המקסיקניות המאוחדות 
 שם לידה:  Gabriel Soto Borja-Díaz 
 מדינה:  מקסיקו 
 תקופת הפעילות:  מ-1997 
 מקום לימודים:  אקדמיית אדרון 
 בן או בת זוג:  Irina Baeva (2018–2024) 
 מספר צאצאים:  2 
 פרופיל ב-IMDb
 
גבריאל סוטו דיאז (בספרדית: Gabriel Soto; נולד ב-17 באפריל 1975) הוא שחקן ודוגמן מקסיקני.
ביוגרפיה

סוטו נולד במקסיקו סיטי. הוא בנם של אליסה דיאז ופרנסיסקו סוטו בורחה. והוא החל לדגמן בגיל שמונה עשרה.
ב-1996 ייצג את מקסיקו בתחרות היופי מר עולם, וזכה במקום השני.
ב-1997 הצטרף ללהקת "קאירו" שבמסגרתה הוציא שני אלבומים.
בשנת 2001 הוא כיכב בטלנובלה לנוער "Amigas y rivales" בתור אוליסס בריאנטוס.
בשנים 2002–2003 גילם את דמותו של אדולפו לסקוראין בטלנובלה "בדרך אל האושר" לצדה של ארסלי ארמבולה.
ב-2005 נסע ללוס אנג'לס שם לקח קורסים במשחק, אגרוף וגלישה, והשתתף בגרסה המקסיקנית לתוכנית "רוקדים עם כוכבים".
בשנת 2006 החל לשחק בתפקיד הראשי בטלנובלה "האמת הסמויה" של רשת טלוויסה.
בשנת 2009 שיחק את אחת הדמויות הראשיות בטלנובלה "כישוף" לצד ויליאם לוי; בתור פרננדו אלאניס, חברו הטוב של אלכס.
בשנת 2008 כיכב בטלנובלה "אויבת יקרה" בדמותו של אלונסו אוגרטה סולאנו; לצדן של אנה לאייבסקה ודנה פאולה.
בשנת 2011 כיכב בתפקיד הראשי בטלנובלה "כוחו של גורל" כקמילו גאלבן.
בשנת 2014 שיחק בטלנובלה "לא מאמינה בגברים" שם גילם את דמותו של עורך הדין מקסימיליאנו בוסטמנטה.
לאחר מכן בשנת 2015 שיחק בטלנובלה "הכל חוץ מרגיל" לצידה של מאיטה פרוני.
בשנת 2016 שיחק בתפקיד ראשי בטלנובלה "באה מאהבה" לצד קימברלי דוס ראמוס שם גילם את דמותו של דוד רובלס
בקיץ 2017 שב לעבוד עם המפיקה ג'יזל גונזלס ועם השחקנית אדריאנה לובייר כששיחק לצידה ולצד השחקנים סילביה נבארו וקרלוס פרו את דמותו של דמיאן בייקר בטלנובלת הרימייק "Caer en tentación" או בתרגום לעברית "ליפול בפיתוי" שהיא הגרסה המקסיקנית של הסדרה הארגנטינאית האהבה שאחרי.
בשנת 2018 הצטרף לקאסט העונה השנייה של הטלנובלה "משפחתו של בעלי" בדמותו של ארנסטו "נטו" ריי.
באוקטובר 2019 שיחק בתפקיד ראשי בטלנובלה "פתאום אבא" מבית טלויסה. בתאריך 31 בינואר 2021, יחל לשיר גם כן שחקן בתפקיד הראשי בטלנובלה ״האם את זוכרת אותי״, עיבוד לטלנובלה הטורקית ״מלכת הלילה״ בכיכובה של מריים אוזרלי. בתור פדרו קסרס.
בשנת 2022 החל לשחק בטלנובלה "Amor dividido" בדמותו של מקס סטיוארט. באותה שנה שיחק בארבעה פרקים של הטלנובלה "La madrastra" בתור ניקולס.
חיים אישיים

בצעירותו ניהל סוטו רומן קצר עם השחקנית ארסלי ארמבולה לאחר מכן בשנת 2005 ניהל מערכת יחסים עם השחקנית מרתה חוליה.
לאחר פרידתם סוטו הכיר על סט הצילומים של הטלנובלה "מתחת למושכות האהבה"
את השחקנית ג'רלדין בסן הם החלו לצאת ולאחר כמעט 10 שנות זוגיות בפברואר 2016 הם התחתנו. אך בתחילת שנת 2018 הם הודיעו על פרידתם. לזוג יש שתי בנות ביחד אליסה מארי ואלכסה מירנדה.
החל מ-2018 גבריאל נמצא בזוגיות עם השחקנית אירנה באייבה, אשר שיחקה לצידו בטלנובלה "באה מאהבה". ב-25 באוקטובר 2020 השניים התארסו.
הערות שוליים

↑  Televisa adaptará la turca Reina de la noche, TTV News, ‏2020-08-19 (ב־European Spanish)
↑  Te acuerdas de mí ¡ya tiene fecha de estreno!, VidaModerna.com, ‏2020-12-08 (בספרדית)
גילמור המאושר 2

| --- | --- |
 בימוי:  קייל נואצ'ק 
 תסריט:  טים הרליהי, אדם סנדלר 
 מדינה:  ארצות הברית 
 חברה מפיצה:  נטפליקס 
 הקרנת בכורה:  2025 
 שפת הסרט:  אנגלית 
 סוגה:  סרט קומדיה, סרט ספורט 
 דף הסרט ב־IMDb
 
גילמור המאושר 2 (באנגלית: Happy Gilmore 2) הוא סרט קומדיה אמריקאי אשר מתוכנן להפוך זמין לצפייה בנטפליקס לראשונה ב-25 ביולי 2025. הסרט מבוים על ידי קייל ניוצ'ק, והתסריט של הסרט נכתב בשיתוף פעולה בין טים הרליהי ואדם סנדלר. זהו סרט המשך לגילמור המאושר משנת 1996. סנדלר, כריסטופר מקדונלד, ג'ולי בואן, דניס דוגן, אלן קוברט ובן סטילר חוזרים לגלם בסרט את התפקידים אותם הם גילמו בסרט המקורי.
צוות השחקנים הראשי

אדם סנדלר בתפקיד האפי גילמור
ג'ולי בואן בתפקיד וירג'יניה וניט
אלן סמוי בתפקיד אוטו
דניס דוגן בתפקיד דאג תומפסון
כריסטופר מקדונלד בתפקיד שוטר מקגאווין
בן סטילר בתפקיד האל ל.
באד באני בתפקיד הקאדי של האפי
קים וויטלי בתפקיד בסי, חברה בקבוצת התמיכה של האפי
בסרט משחקים גם מקסוול פרידמן, סקוט מסקודי, מרגרט קוואלי, בני ספדי וניק סוורדסון.
בסרט משחקים גם בהופעות קמע הראפר אמינם, שחקני הפוטבול רג'י בוש וטרוויס קלסי, המנחה דן פטריק, והמתאבקת המקצועית בקי לינץ'.